CELEX: 62011TN0531
Language: da
Date: 2012-02-27 00:00:00
Title: Sag T-531/11: Sag anlagt den 28. september 2011 — Hamas mod Rådet

28.4.2012   
            
            
               DA
            
            
               Den Europæiske Unions Tidende
            
            
               C 126/18
            
         Sag anlagt den 28. september 2011 — Hamas mod Rådet
   (Sag T-531/11)
   2012/C 126/37
   Processprog: fransk
   
      Parter
   
   
      Sagsøger: Hamas (ved advokat L. Glock)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/430/FUSP af 18. juli 2011 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, annulleres, for så vidt som den vedrører Hamas (herunder Hamas-Izz-al-Din-al-Quassem).
            
         
               —
            
            
               Rådets gennemførelsesforordning (EU) nr. 687/2011 af 18. juli 2011 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) nr. 610/2010 og gennemførelsesforordning (EU) nr. 83/2011, annulleres, for så vidt som den vedrører Hamas (herunder Hamas-Izz-al-Din-al-Quassem).
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat otte anbringender.
   
               1)
            
            
               Første anbringende om tilsidesættelse af artikel 1, stk. 4, i fælles holdning 2001/931/FUSP (1) vedrørende en af en kompetent myndighed truffet afgørelse, for så vidt som denne myndighed:
               
                           —
                        
                        
                           skal være en judiciel myndighed, og ikke en administrativ myndighed
                        
                     
                           —
                        
                        
                           skal kunne påberåbe sig princippet om loyalt samarbejde
                        
                     
                           —
                        
                        
                           ikke kan være De Forenede Staters regering på grund af de særlige kendetegn ved reglerne for opførelse på en liste i De Forenede Stater
                        
                     
                           —
                        
                        
                           ikke kan være en myndighed, der ikke overholder de omhandlede personers processuelle rettigheder.
                        
                     Sagsøgeren har desuden gjort gældende, at Rådet ikke har fremlagt noget bevis for, at de omhandlede nationale afgørelser i det foreliggende tilfælde er baseret på seriøse beviser eller indicier.
            
         
               2)
            
            
               Andet anbringende om en fejl ved sagsfremstillingen, idet Rådet ikke har ført bevis for de faktiske omstændigheder, som det selvstændigt har påberåbt sig. Sagsøgeren har gjort gældende, at de i stævningen anførte unøjagtigheder bekræfter fejlen ved sagsfremstillingen.
            
         
               3)
            
            
               Tredje anbringende om et urigtigt skøn for så vidt angår sagsøgerens terroristiske karakter, idet den af Rådet foreslåede kvalificering ikke er i overensstemmelse med de i fælles holdning 2011/931/FUSP fastsatte kriterier. Sagsøgeren har gjort gældende, at de af Rådet anvendte kriterier indeholder en urigtig fortolkning af udtrykket »terrorisme«, som er uforenelig med gældende international ret.
            
         
               4)
            
            
               Fjerde anbringende om en utilstrækkelig hensyntagen til situationens udvikling som følge af den tid, der er forløbet, idet Rådet ikke reelt har foretaget den fornyede gennemgang, som er foreskrevet i artikel 1, stk. 6, i fælles holdning 2001/931/FUSP.
            
         
               5)
            
            
               Femte anbringende om tilsidesættelse af princippet om ikke-indblanding.
            
         
               6)
            
            
               Sjette anbringende om tilsidesættelse af begrundelsespligten, eftersom den til sagsøgeren fremsendte begrundelse ikke indeholdt nogen nærmere præcisering af seriøse og troværdige beviser og indicier, der gøres gældende mod sagsøgeren.
            
         
               7)
            
            
               Syvende anbringende om tilsidesættelse af retten til forsvar og af retten til en effektiv domstolsbeskyttelse. Sagsøgeren har gjort gældende, at disse principper er blevet tilsidesat:
               
                           —
                        
                        
                           under den nationale fase af proceduren, selv om Rådet skulle udøve kontrol hermed, og
                        
                     
                           —
                        
                        
                           under den europæiske fase som følge af, at de af Rådet til sagsøgeren fremsendte oplysninger er utilstrækkelige.
                        
                     
         
               8)
            
            
               Ottende anbringende om tilsidesættelse af ejendomsretten, idet en ulovlig indefrysning af midler ikke kan anses for et begrundet indgreb i ejendomsretten.
            
         
      (1)  Rådets fælles holdning 2001/931/FUSP af 27.12.2001 om anvendelse af specifikke foranstaltninger til bekæmpelse af terrorisme (EFT L 344, s. 93).